title: 2014/543/ES: Eiropas Parlamenta Lēmums ( 2014. gada 3. aprīlis ) par Eiropas Savienības 2012. finanšu gada vispārējā budžeta izpildes apstiprināšanu, II iedaļa – Eiropadome un Padome

text:
               5.9.2014

               LV

               Eiropas Savienības Oficiālais Vēstnesis

               L 266/24

         EIROPAS PARLAMENTA LĒMUMS
   (2014. gada 3. aprīlis)
   par Eiropas Savienības 2012. finanšu gada vispārējā budžeta izpildes apstiprināšanu, II iedaļa – Eiropadome un Padome
   (2014/543/ES)
   EIROPAS PARLAMENTS,

               —

               ņemot vērā Eiropas Savienības 2012. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2012. finanšu gadu (COM(2013) 570 – C7-0275/2013) (2),

               —

               ņemot vērā Revīzijas palātas gada pārskatu par budžeta izpildi 2012. finanšu gadā, ar iestāžu atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi par 2012. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 50., 86., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 164., 165. un 166. pantu,

               —

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (7),

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0189/2014),

               1.

               atliek lēmuma pieņemšanu par apstiprinājuma sniegšanu Padomes ģenerālsekretāram par Padomes 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 56, 29.2.2012.

      (2)  OV C 334, 15.11.2013., 1. lpp.

      (3)  OV C 331, 14.11.2013., 1. lpp.

      (4)  OV C 334, 15.11.2013., 122. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.

      (7)  OV C 373, 20.12.2013., 1. lpp.


title: Padomes Lēmums (KĀDP) 2015/1764 (2015. gada 1. oktobris), ar ko groza Lēmumu 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā

text:
               2.10.2015

               LV

               Eiropas Savienības Oficiālais Vēstnesis

               L 257/42

         PADOMES LĒMUMS (KĀDP) 2015/1764
   (2015. gada 1. oktobris),
   ar ko groza Lēmumu 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2014. gada 31. jūlijā pieņēma Lēmumu 2014/512/KĀDP (1) par ierobežojošiem pasākumiem saistībā ar Krievijas darbībām, kas destabilizē situāciju Ukrainā.

               (2)

               Padome uzskata, ka minētajiem ierobežojošajiem pasākumiem nebūtu jāietekmē Eiropas kosmosa nozare.

               (3)

               Tāpēc būtu jāatļauj konkrētas darbības attiecībā uz specifiskiem pirotehnikas materiāliem, kas minēti Eiropas Savienības Kopējā militāro preču sarakstā (2), kuras vajadzīgas, lai izmantotu palaišanas iekārtas, ko lieto dalībvalstu palaišanas pakalpojuma nodrošinātāji vai palaišanas pakalpojuma nodrošinātāji, kuri veic uzņēmējdarbību kādā dalībvalstī, vai lai uzsāktu Savienības, tās dalībvalstu vai Eiropas Kosmosa aģentūras kosmosa programmas, vai lai satelītu ražotāji, kuri veic uzņēmējdarbību kādā dalībvalstī, iepildītu satelītiem degvielu,

         IR PIEŅĒMUSI ŠO LĒMUMU.
   1. pants
   Lēmumu 2014/512/KĀDP ar šo groza šādi:

               1)

               lēmuma 2. pantam pievieno šādus punktus:
               “5.   Aizliegumu, kas noteikts 1. un 3. punktā, nepiemēro:

                           a)

                           hidrazīna (CAS 302-01-2) 70 % vai lielākās koncentrācijās pārdošanai, piegādei, nodošanai vai eksportam un tā importam, iepirkšanai vai pārvešanai;

                           b)

                           asimetriskā dimetilhidrazīna (CAS 57-14-7) importam, iepirkšanai vai pārvešanai;

                           c)

                           monometilhidrazīna (CAS 60-34-4) pārdošanai, piegādei, nodošanai vai eksportam un tā importam, iepirkšanai vai pārvešanai,

                     izmantošanai palaišanas iekārtās, ko apkalpo Eiropas palaišanas pakalpojuma nodrošinātāji, vai izmantošanai Eiropas kosmosa programmu uzsākšanai vai lai Eiropas satelītu ražotāji iepildītu satelītiem degvielu.
               Jebkura hidrazīna eksporta daudzumu aprēķina saskaņā ar palaišanu vai palaišanām, vai satelītiem, kuriem tas izgatavots, un kopējais daudzums nepārsniedz 800 kg katrai atsevišķai palaišanai vai satelītam. Jebkura monometila hidrazīna eksporta daudzumu aprēķina saskaņā ar palaišanu vai palaišanām, vai satelītiem, kuriem tas izgatavots.
               6.   Aizliegumus, kas noteikti 2. punktā, nepiemēro tehniskās palīdzības sniegšanai, brokeru pakalpojumiem vai citiem pakalpojumiem un finansējuma vai finansiālas palīdzības sniegšanai saistībā ar darbībām, kas minētas 5. punkta a), b) un c) apakšpunktā.
               7.   Darbības, kas minētas 5. punkta a), b) un c) apakšpunktā un 6. punktā, ir pakļautas iepriekšējas atļaujas saņemšanai no dalībvalstu kompetentajām iestādēm. Dalībvalstis pienācīgi informē Padomi par visiem gadījumiem, kad tās piešķir atļauju. Informācijā iekļauj datus par nodotajiem daudzumiem un galalietojumu.”;

               2)

               lēmuma 9. panta 1. punktam pievieno šādu daļu:
               “2. panta 6. punktu piemēro no 2015. gada 9. oktobra.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2015. gada 1. oktobrī

            Padomes vārdā –

            priekšsēdētājs

         E. SCHNEIDER

      (1)  Lēmums 2014/512/KĀDP (2014. gada 31. jūlijs) par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 229, 31.7.2014., 13. lpp.).

      (2)  OV C 129, 21.4.2015., 1. lpp.


title: 2006/397/EK: Eiropas Parlamenta un Padomes Lēmums ( 2006. gada 27. aprīlis ) par Eiropas Savienības Solidaritātes fonda mobilizēšanu saskaņā ar 3. punktu Eiropas Parlamenta, Padomes un Komisijas  2002. gada 7. novembra  Iestāžu nolīgumā par Eiropas Savienības Solidaritātes fonda finansēšanu, ar ko papildina  1999. gada 6. maija  Iestāžu nolīgumu par budžeta disciplīnu un budžeta procedūras uzlabošanu

text:
               8.6.2006

               LV

               Eiropas Savienības Oficiālais Vēstnesis

               L 154/20

      EIROPAS PARLAMENTA UN PADOMES LĒMUMS

   (2006. gada 27. aprīlis)
   par Eiropas Savienības Solidaritātes fonda mobilizēšanu saskaņā ar 3. punktu Eiropas Parlamenta, Padomes un Komisijas 2002. gada 7. novembra Iestāžu nolīgumā par Eiropas Savienības Solidaritātes fonda finansēšanu, ar ko papildina 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu
   (2006/397/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2002. gada 7. novembra Iestāžu nolīgumu par Eiropas Savienības Solidaritātes fonda finansēšanu, ar ko papildina Eiropas Parlamenta, Padomes un Komisijas 1999. gada 6. maija Iestāžu nolīgumu par budžeta disciplīnu un budžeta procedūras uzlabošanu (1), un jo īpaši šā nolīguma 3. punktu,
   ņemot vērā Padomes 2002. gada 11. novembra Regulu (EK) Nr. 2012/2002, ar ko izveido Eiropas Savienības Solidaritātes fondu (2),
   ņemot vērā Komisijas priekšlikumu,
   tā kā:

               (1)

               Eiropas Savienība ir izveidojusi Eiropas Savienības Solidaritātes fondu (še turpmāk – “Fonds”), lai apliecinātu solidaritāti ar katastrofu skarto reģionu iedzīvotājiem.

               (2)

               Saskaņā ar 2002. gada 7. novembra Iestāžu nolīgumu Fonda līdzekļus var mobilizēt, nepārsniedzot 1 miljarda euro maksimālo gada robežu.

               (3)

               Regulā (EK) Nr. 2012/2002 ir paredzēta kārtība Fonda līdzekļu mobilizēšanai.

               (4)

               Bulgārija, Rumānija un Austrija ir iesniegušas pieteikumus Fonda līdzekļu mobilizēšanai saistībā ar piecām plūdu izraisītām katastrofām,

         IR PIEŅĒMUŠI ŠO LĒMUMU.
   1. pants
   Eiropas Savienības 2006. finanšu gada vispārējā budžetā mobilizē Eiropas Savienības Solidaritātes fondu, lai nodrošinātu EUR 106 357 627 gan saistību, gan maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 27. aprīlī

            Eiropas Parlamenta vārdā —

            priekšsēdētājs

         J. BORRELL FONTELLES

            Padomes vārdā —

            priekšsēdētājs

         H. WINKLER

      (1)  OV C 283, 20.11.2002., 1. lpp.

      (2)  OV L 311, 14.11.2002., 3. lpp.


title: Komisijas Lēmums ( 2009. gada 14. decembris ), ar ko groza Eiropas Komisijas Lēmumu 2007/230/EK par veidlapu saistībā ar sociālās jomas tiesību aktiem, kas attiecas uz darbībām autotransporta jomā (izziņots ar dokumenta numuru C(2009) 9895) (Dokuments attiecas uz EEZ)

text:
               16.12.2009

               LV

               Eiropas Savienības Oficiālais Vēstnesis

               L 330/80

      KOMISIJAS LĒMUMS

   (2009. gada 14. decembris),
   ar ko groza Eiropas Komisijas Lēmumu 2007/230/EK par veidlapu saistībā ar sociālās jomas tiesību aktiem, kas attiecas uz darbībām autotransporta jomā
   (izziņots ar dokumenta numuru C(2009) 9895)
   (Dokuments attiecas uz EEZ)
   (2009/959/ES)
   EIROPAS KOMISIJA,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 15. marta Direktīvu 2006/22/EK par minimālajiem nosacījumiem Padomes Regulu (EEK) Nr. 3820/85 un Nr. 3821/85 īstenošanai saistībā ar sociālās jomas tiesību aktiem attiecībā uz darbībām autotransporta jomā un par Padomes Direktīvas 88/599/EEK atcelšanu (1) un jo īpaši tās 11. panta 3. punktu un 13. pantu,
   tā kā:

               (1)

               Tahogrāfā reģistrētie dati ir galvenais informācijas avots, veicot pārbaudes uz ceļiem. Datu neesamība ir attaisnojama tikai tad, ja datu reģistrācija tahogrāfā, tostarp datu manuāla reģistrācija, nav bijusi iespējama objektīvu iemeslu dēļ. Šādos gadījumos ir jāsniedz apliecinājums šo iemeslu apstiprināšanai.

               (2)

               Komisijas Lēmuma 2007/230/EK (2) pielikumā iekļautā apliecinājuma veidlapa neattiecas uz visiem gadījumiem, kad tehniski nav iespējams reģistrēt transportlīdzekļa vadītāja darbības reģistrācijas kontrolierīcē.

               (3)

               Lai uzlabotu dalībvalstu veiktās kontroles efektivitāti saskaņā ar noteikumiem Eiropas Parlamenta un Padomes 2006. gada 15. marta Regulā (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EEK) Nr. 2135/98 un atceļ Padomes Regulu (EEK) Nr. 3820/85 (3), veidlapa ir jāgroza, iekļaujot elementus papildus tiem, kas norādīti Direktīvas 2006/22/EK 11. panta 3. punktā.

               (4)

               Darbību apliecinājuma veidlapu izmanto tikai, ja tahogrāfā reģistrētie dati objektīvu iemeslu dēļ nesniedz pierādījumus par to, ka ir ievēroti Regulas (EK) Nr. 561/2006 noteikumi.

               (5)

               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota saskaņā ar Padomes 1985. gada 20. decembra Regulas (EEK) Nr. 3821/85 18. panta 1. punktu (4),

         IR PIEŅĒMUSI ŠO LĒMUMU.
   1. pants
   Lēmuma 2007/230/EK pielikumu aizstāj ar šā lēmuma pielikumu.
   2. pants
   Šis lēmums ir adresēts dalībvalstīm.

      Briselē, 2009. gada 14. decembrī

            Komisijas vārdā –

            priekšsēdētāja vietnieks

         Antonio TAJANI

      (1)  OV L 102, 11.4.2006., 35. lpp.

      (2)  OV L 99, 14.4.2007., 14. lpp.

      (3)  OV L 102, 11.4.2006., 1. lpp.

      (4)  OV L 370, 31.12.1985., 8. lpp.

      PIELIKUMS


title: 2007/739/EK: Padomes Lēmums ( 2007. gada 22. oktobris ) par to, lai noslēgtu Nolīgumu starp Eiropas Kopienu un Krievijas Federāciju attiecībā uz tirdzniecību ar dažiem tērauda izstrādājumiem

text:
               17.11.2007

               LV

               Eiropas Savienības Oficiālais Vēstnesis

               L 300/51

         PADOMES LĒMUMS
   (2007. gada 22. oktobris)
   par to, lai noslēgtu Nolīgumu starp Eiropas Kopienu un Krievijas Federāciju attiecībā uz tirdzniecību ar dažiem tērauda izstrādājumiem
   (2007/739/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punktu,
   ņemot vērā Komisijas priekšlikumu,
   tā kā:

               (1)

               Partnerības un sadarbības nolīgums starp Eiropas Kopienām un to dalībvalstīm un Krievijas Federāciju (1), turpmāk tekstā “PSN”, stājās spēkā 1997. gada 1. decembrī.

               (2)

               PSN 21. panta 1. punktā paredzēts, ka tirdzniecību ar dažiem tērauda izstrādājumiem reglamentē minētā nolīguma III sadaļa, izņemot tās 15. pantu, un nolīgums par kvantitatīvo režīmu.

               (3)

               Laikposmā no 1995. līdz 2006. gadam tirdzniecību ar dažiem tērauda izstrādājumiem reglamentēja nolīgumi starp PSN Pusēm. Tādēļ ir lietderīgi noslēgt jaunu nolīgumu, kurā ņemtas vērā Pušu savstarpējo attiecību izmaiņas.

               (4)

               Šis nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   1.   Ar šo Kopienas vārdā tiek apstiprināts Nolīgums starp Eiropas Kopienu un Krievijas Federāciju par tirdzniecību ar dažiem tērauda izstrādājumiem.
   2.   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs ir pilnvarots iecelt personu vai personas, kas tiesīgas parakstīt nolīgumu, lai tas kļūtu saistošs Kopienai.

      Luksemburgā, 2007. gada 22. oktobrī

            Padomes vārdā —

            priekšsēdētājs

         J. SILVA

      (1)  OV L 327, 28.11.1997., 3. lpp.
    ---documentbreak---

               17.11.2007

               LV

               Eiropas Savienības Oficiālais Vēstnesis

               L 300/52

         NOLĪGUMS
   starp Eiropas Kopienu un Krievijas Federāciju par tirdzniecību ar dažiem tērauda izstrādājumiem
   EIROPAS KOPIENA,
   no vienas puses, un
   KRIEVIJAS FEDERĀCIJA,
   no otras puses,
   būdamas šā nolīguma Puses,
   TĀ KĀ Partnerības un sadarbības nolīgums (turpmāk “PSN”) par partnerības izveidi starp Eiropas Kopienām un to dalībvalstīm, no vienas puses, un Krievijas Federāciju, no otras puses (1), stājās spēkā 1997. gada 1. decembrī;
   TĀ KĀ Puses vēlas veicināt sakārtotu un līdzvērtīgu tērauda tirdzniecības attīstību starp Eiropas Kopienu (turpmāk “Kopiena”) un Krievijas Federāciju (turpmāk “Krievija”);
   TĀ KĀ PSN 21. pants paredz, ka bijušās Eiropas Ogļu un tērauda kopienas, turpmāk “EOTK”, tirdzniecību ar tērauda izstrādājumiem reglamentē III sadaļa, izņemot tās 15. pantu, un nolīgums;
   TĀ KĀ šis nolīgums ir PSN 21. pantā paredzētais nolīgums;
   PATUROT PRĀTĀ to, ka rit Krievijas pievienošanās process Pasaules Tirdzniecības organizācijai (PTO) un Kopiena atbalsta Krievijas integrāciju starptautiskajā tirdzniecības sistēmā;
   TĀ KĀ laikposmā no 1995. līdz 2006. gadam tirdzniecību ar dažiem tērauda izstrādājumiem reglamentēja nolīgumi, ir lietderīgi noslēgt jaunu nolīgumu, kurā ņemtas vērā Pušu savstarpējo attiecību izmaiņas;
   TĀ KĀ šis nolīgums būtu jāpapildina sadarbībai starp Pusēm to tērauda rūpniecības nozarēs, tostarp atbilstīgai informācijas apmaiņai ogļu un tērauda kontaktgrupā, kā paredzēts PSN 1. protokolā,
   IR VIENOJUŠĀS PAR TURPMĀKO.
   1. pants
   1.   Šis nolīgums attiecas uz tirdzniecību ar bijušās EOTK tērauda izstrādājumiem.
   2.   Šā lēmuma I pielikumā minēto tērauda izstrādājumu tirdzniecībai var būt noteikti daudzuma ierobežojumi.
   3.   To tērauda izstrādājumu tirdzniecībai, kas nav minēti I pielikumā, nenosaka daudzuma ierobežojumus.
   4.   Uz šajā nolīgumā neiekļautajiem tērauda izstrādājumiem un jautājumiem attiecas atbilstīgie PSN noteikumi.
   2. pants
   1.   Šā nolīguma darbības laikā Puses vienojas katram kalendārajam gadam izveidot un uzturēt kvantitatīvu režīmu, kurā noteikti II pielikumā norādītie ierobežojumi attiecībā uz I pielikumā uzskaitīto izstrādājumu eksportu no Krievijas uz Kopienu. Šādam eksportam piemēro dubultās kontroles sistēmu, kā norādīts šim nolīgumam pievienotajā A protokolā.
   2.   Puses vienojas, ka I pielikumā iekļauto Krievijas izstrādājumu importa apjomu Kopienā no 2007. gada 1. janvāra līdz šā nolīguma spēkā stāšanās dienai atņem no II pielikumā noteiktajiem daudzuma ierobežojumiem.
   3.   Ir atļauts importēt daudzumus, kas pārsniedz II pielikumā minētos, ja Kopienas tērauda rūpniecība nevar apmierināt iekšējo pieprasījumu un tādēļ rodas viena vai vairāku I pielikumā minēto izstrādājumu deficīts. Ja kāda no Pusēm to pieprasa, nekavējoties notiek apspriešanās, lai noteiktu deficīta apjomu pēc objektīviem datiem. Ņemot vērā apspriešanās secinājumus, Kopiena ierosina iekšējās procedūras, lai palielinātu II pielikumā noteiktos daudzuma ierobežojumos.
   4.   Ja pirms šā nolīguma darbības beigām Eiropas Savienībai pievienosies kādas kandidātvalstis, Puses ir vienojušās izskatīt iespēju palielināt II pielikumā noteiktos daudzuma ierobežojumus.
   3. pants
   1.   Lai šā lēmuma I pielikumā uzskaitītos izstrādājumus importētu brīvai apgrozībai Kopienas muitas teritorijā, nepieciešams uzrādīt dalībvalsts kompetentās iestādes izsniegtu importa atļauju, kuras izsniegšana pamatota ar Krievijas iestāžu izsniegtu eksporta licenci, un izcelsmes apliecinājumu saskaņā ar šim nolīgumam pievienoto A protokolu.
   2.   Nolīguma II pielikumā noteiktie daudzuma ierobežojumi neattiecas uz I pielikumā minēto izstrādājumu importu Kopienas muitas teritorijā, ja administratīvajā kontroles sistēmā, kas ir spēkā Kopienā, šie izstrādājumi ir deklarēti reeksportam ārpus Kopienas tādā pašā stāvoklī vai pēc pārstrādes.
   3.   Pirmā kalendārā gada laikā neizmantoto daudzuma ierobežojumu atbilstīgo daļu pārnešana uz nākamo kalendāro gadu ir pieļaujama ne vairāk kā 7 % apmērā no atbilstīgajiem daudzuma ierobežojumiem, kuri II pielikumā noteikti attiecīgajai izstrādājumu grupai un netika izmantoti attiecīgajā gadā. Ja Krievija gatavojas izmantot šo noteikumu, tā līdz nākamā gada 31. martam paziņo par to Kopienai.
   4.   Uz vienu vai vairākām citām grupām tajā pašā izstrādājumu kategorijā var pārnest ne vairāk kā 7 % no konkrētas izstrādājumu grupas daudzuma ierobežojuma, tas ir, kategorijās SA vai SB. Turklāt pārnešana starp kategorijām SA un SB pieļaujama ne vairāk kā 25 000 tonnu apmērā. Turklāt, ja Puses savstarpēji vienojas, starp kategorijām SA un SB var pārnest vēl 25 000 tonnu. Pēc Krievijas pieprasījuma pārnest minētos 25 000 tonnu Kopiena samērīgā laikposmā, bet ne vēlāk kā 60 dienas pēc pieprasījuma saņemšanas, informē Krieviju par pieņemto lēmumu. Šādu pārnešanu var veikt kalendārā gada laikā. Visas daudzuma ierobežojumu korekcijas, kuras rodas pārnešanas dēļ, drīkst attiekties tikai uz esošo kalendāro gadu. Ja Krievija paredz izmantot šo noteikumu, tā ne vēlāk kā līdz 1. maijam paziņo par to Kopienai.
   4. pants
   1.   Lai dubultās kontroles sistēmu padarītu cik iespējams efektīvu un līdz minimumam samazinātu nolīguma ļaunprātīgas izmantošanas un apiešanas iespējas:

               —

               līdz katra mēneša 28. datumam Kopienas iestādes informē Krieviju par iepriekšējā mēnesī izsniegtajām importa atļaujām,

               —

               līdz katra mēneša 28. datumam Krievijas iestādes informē Kopienu par iepriekšējā mēnesī izsniegtajām eksporta licencēm.

         Ja rodas kādas būtiskas neatbilstības, ņemot vērā laika faktoru attiecībā uz šādu informāciju, jebkura puse var pieprasīt apspriešanos, ko uzsāk nekavējoties.
   2.   Neskarot 1. punktu un lai nodrošinātu šā nolīguma efektīvu darbību, Kopiena un Krievija vienojas veikt visus nepieciešamos pasākumus, kas vajadzīgi, lai nepieļautu, izmeklētu un veiktu jebkādas nepieciešamas tiesiskas un/vai administratīvas darbības pret šo noteikumu apiešanas mēģinājumiem, jo īpaši – izmantojot pārkraušanu, maršrutu maiņu, apliecinājumu viltošanu attiecībā uz izcelsmes vietu vai valsti, dokumentu viltošanu, nepatiesu apjomu deklarēšanu, preču aprakstu vai klasifikāciju. Kopiena un Krievija attiecīgi vienojas par to, ka noteiks nepieciešamās tiesību normas un administratīvās procedūras, kas ļautu veikt efektīvas darbības pret šādu prasību apiešanu, tostarp paredzot juridiski saistošu korektīvu pasākumu pieņemšanu pret iesaistītajiem eksportētājiem un/vai importētājiem.
   3.   Ja Kopienas rīcībā nonāk informācija, kas liecina, ka šis nolīgums tiek apiets, Kopiena var pieprasīt tūlītēju apspriešanos ar Krieviju.
   4.   Kamēr nav zināmi 3. punktā minētās apspriešanās rezultāti un ja to pieprasa Kopiena, Krievija kā piesardzības pasākumus veic visas nepieciešamās darbības, lai nodrošinātu, ka gadījumos, par kuriem ir iesniegti pietiekami pierādījumi attiecībā uz noteikumu apiešanu, tiek veikta to daudzuma ierobežojumu korekcija, par ko jāpanāk vienošanās 3. punktā minētās apspriešanās gaitā, atbilstīgajam kalendārajam gadam, kura laikā pieprasīta 3. punktā paredzētā apspriešanās, vai nākamajam gadam, ja attiecīgā gada ierobežojumi ir izsmelti.
   5.   Ja Puses 3. punktā minēto apspriežu gaitā nevar panākt abpusēji apmierinošu risinājumu, Kopienai ir tiesības:

               a)

               attiecīgos daudzumus atskaitīt no šajā nolīgumā paredzētajiem daudzuma ierobežojumiem, ja ir pietiekami pierādījumi par to, ka šajā nolīgumā iekļautie Krievijas izcelsmes izstrādājumi importēti, apejot šo nolīgumu;

               b)

               atteikties importēt attiecīgos izstrādājumus, ja ir pietiekami pierādījumi par to, ka deklarēts nepatiess daudzums, sniegts kļūdains preču apraksts vai klasifikācija.

         6.   Puses vienojas pilnībā sadarboties, lai novērstu un efektīvi risinātu visas problēmas, kas rodas šā nolīguma apiešanas dēļ.
   5. pants
   1.   Kopiena nedrīkst sadalīt reģionālās daļās šajā nolīgumā noteiktos daudzuma ierobežojumus I pielikumā minēto tērauda izstrādājumu importam Kopienā.
   2.   Puses sadarbojas, lai novērstu pēkšņas un traucējošas pārmaiņas tradicionālajās tirdzniecības plūsmās uz Kopienu. Ja tradicionālajā tirdzniecības plūsmā rodas pēkšņas un traucējošas pārmaiņas (ietverot reģionālo koncentrāciju vai tradicionālo klientu zaudēšanu), Kopienai ir tiesības pieprasīt apspriešanos, lai rastu apmierinošu problēmas risinājumu. Šāda apspriešanās notiek nekavējoties.
   3.   Krievija cenšas nodrošināt, lai I pielikumā minēto izstrādājumu eksporta apjoms uz Kopienu tiek iespējami vienmērīgi sadalīts visa gada laikā. Ja pēkšņi un traucējoši pārmērīgi palielinās imports, Kopienai ir tiesības pieprasīt apspriešanos, lai rastu apmierinošu problēmas risinājumu. Šāda apspriešanās notiek nekavējoties.
   4.   Papildus 3. punktā iekļautajam pienākumam, ja Krievijas iestāžu izsniegto licenču skaits sasniedzis 90 % no attiecīgā kalendārā gada daudzuma ierobežojumiem, jebkurai no Pusēm ir tiesības pieprasīt apspriešanos attiecībā uz minētā gada daudzuma ierobežojumiem. Šāda apspriešanās notiek nekavējoties. Kamēr nav zināmi šādas apspriešanās rezultāti, Krievijas iestādes var turpināt izsniegt eksporta licences I pielikumā uzskaitītajiem izstrādājumiem, nepārsniedzot II pielikumā noteiktos daudzumus.
   6. pants
   1.   Ja kādu no I pielikumā uzskaitītajiem izstrādājumiem importē Kopienā no Krievijas ar tādiem nosacījumiem, kas līdzvērtīgu izstrādājumu ražotājiem Kopienā rada vai draud izraisīt būtisku kaitējumu, Kopiena iesniedz Krievijai visu attiecīgo informāciju, lai meklētu abām Pusēm pieņemamu risinājumu. Puses nekavējoties sāk apspriešanos.
   2.   Ja 1. punktā minētās apspriešanās iznākumā 30 dienu laikā pēc Kopienas pieprasījuma tās sākt nav panākta vienošanās, saskaņā ar PSN noteikumiem Kopiena var izmantot tiesības veikt drošības pasākumus.
   3.   Neatkarīgi no šā nolīguma piemēro PSN 18. pantu.
   7. pants
   1.   To izstrādājumu klasifikācija, uz kuriem attiecas šis nolīgums, ir balstīta uz Kopienas tarifu un statistikas nomenklatūru, turpmāk “kombinētā nomenklatūra” vai saīsinātā formā “KN”. Nekādi saskaņā ar Kopienā spēkā esošajām procedūrām izdarīti kombinētās nomenklatūras (KN) grozījumi attiecībā uz I pielikumā uzskaitītajiem izstrādājumiem vai lēmumi saistībā ar preču klasifikāciju nedrīkst radīt II pielikumā uzskaitīto izstrādājumu daudzuma ierobežojumu samazinājumu.
   2.   Šajā nolīgumā minēto izstrādājumu izcelsmi nosaka saskaņā ar Kopienā spēkā esošajiem noteikumiem. Jebkādus šo izcelsmes tiesību aktu grozījumus paziņo Krievijai, un tie nedrīkst samazināt nolīgumā paredzētos daudzuma ierobežojumus. Iepriekš minēto izstrādājumu izcelsmes kontroles procedūras izklāstītas šim nolīgumam pievienotajā A protokolā.
   8. pants
   1.   Neskarot regulāru informācijas apmaiņu par eksporta licencēm un importa atļaujām saskaņā ar 4. panta 1. punktu, Puses vienojas pēc atbilstīgiem laika intervāliem apmainīties ar pieejamo statistikas informāciju par tirdzniecību ar I pielikumā uzskaitītajiem izstrādājumiem, rēķinoties ar īsāko laikposmu, kurā iespējams sagatavot attiecīgo informāciju, kas attiecas uz eksporta licencēm un importa atļaujām, kuras izdotas saskaņā ar 3. pantu, kā arī importa un eksporta statistiku attiecībā uz attiecīgajiem izstrādājumiem.
   2.   Jebkura no Pusēm var pieprasīt apspriešanos gadījumā, ja ir kādas būtiskas atšķirības informācijā, ar kuru notikusi apmaiņa.
   9. pants
   1.   Neskarot noteikumus par apspriešanos, ko paredzēts veikt īpašos apstākļos, kuri minēti iepriekšējos pantos, apspriešanās pēc jebkuras Puses pieprasījuma notiek par visām problēmām, kas rodas, piemērojot šo nolīgumu. Apspriešanās vienmēr notiek sadarbības garā un ar vēlmi atrisināt Pušu starpā radušās domstarpības.
   2.   Ja šajā nolīgumā paredzēts, ka apspriešanās notiek nekavējoties, Puses apņemas veikt visu iespējamo, lai to panāktu.
   3.   Visas citas apspriešanās reglamentē šādi noteikumi:

               —

               visus pieprasījumus par apspriežu organizēšanu rakstveidā iesniedz otrai Pusei,

               —

               vajadzības gadījumā saprātīgā laikposmā pēc pieprasījuma iesniegšanas sniedz ziņojumu, kas paskaidro apspriešanās nepieciešamības iemeslus,

               —

               apspriešanās sākas viena mēneša laikā pēc pieprasījuma datuma,

               —

               apspriešanās gaitā jācenšas panākt abpusēji pieņemamus rezultātus viena mēneša laikā no to sākšanas, ja vien šis laiks netiek pagarināts, abām Pusēm vienojoties.

         10. pants
   1.   Šis nolīgums stājas spēkā tā parakstīšanas dienā. To piemēro līdz 2008. gada 31. decembrim, ņemot vērā visus grozījumus, par ko vienojušās Puses, un ja vien tas nav denonsēts vai izbeigts saskaņā ar 3. vai 4. punktu. Šo nolīgumu automātiski atjauno gadu pēc gada, ja neviena no Pusēm vismaz sešus mēnešus pirms nolīguma termiņa beigām neiesniedz otrai Pusei rakstveida paziņojumu par nolīguma denonsēšanu. Katras ikgadējās nolīguma atjaunošanas laikā daudzumus attiecībā uz katru izstrādājumu grupu palielina par 2,5 %.
   2.   Jebkura no Pusēm jebkurā laikā var ierosināt šā nolīguma izmaiņas, kam ir nepieciešama abu Pušu piekrišana un kas stājas spēkā, Pusēm vienojoties.
   3.   Jebkura no Pusēm var denonsēt šo nolīgumu, ja par to tiek paziņots vismaz sešus mēnešus iepriekš. Šādā gadījumā nolīgums pārstāj darboties, beidzoties paziņojuma termiņam, un ierobežojumi, ko nosaka šis nolīgums, tiek proporcionāli samazināti līdz dienai, kad denonsēšana stājas spēkā, ja vien Puses nevienojas citādi.
   4.   Ja Krievija pievienojas PTO pirms šā nolīguma termiņa beigām, šis nolīgums zaudē spēku tās pievienošanās dienā.
   5.   Šim nolīgumam pievienotie pielikumi, saskaņotais protokols, deklarācijas un A protokols ir šā nolīguma sastāvdaļas.

      Šis nolīgums ir sastādīts divos eksemplāros angļu, bulgāru, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un krievu valodā, un visi šie teksti ir vienlīdz autentiski.
      Изготвено в Мафра на двадесет и шести октомври, две хиляди и седма година.
      Hecho en Mafra, el veintiseis de octubre de dos mil siete.
      V Mafře dne dvacátého šestého října dva tisíce sedm.
      Udfærdiget i Mafra, den seksogtyvende oktober to tusind og syv.
      Geschehen zu Mafra am sechsundzwanzigsten Oktober zweitausendsieben.
      Sõlmitud Mafras kahekümne kuuendal oktoobril kahe tuhande seitsmendal aastal.
      Έγινε στη Μάφρα, στις είκοσι έξι Οκτωβρίου δύο χιλιάδες επτά.
      Done at Mafra on the twenty-sixth day of October in the year two thousand and seven.
      Fait à Mafra, le vingt-six octobre deux mille sept.
      Fatto a Mafra, addì ventisei ottobre duemilasette.
      Mafrā, divi tūkstoši septītā gada divdesmit sestajā oktobrī.
      Priimta Mafroje, du tūkstančiai septintųjų metų spalio dvidešimt šeštą dieną.
      Kelt Mafrában, a kétezer-hetedik év október havának huszonhatodik napján.
      Magħmul f'Mafra, fis-sitta u għoxrin jum ta' Ottubru fis-sena elfejn u sebgħa.
      Gedaan te Mafra, de zesentwintigste oktober tweeduizendzeven.
      Sporządzono w Mafrze dnia dwudziestego szóstego października dwa tysiące siódmego roku.
      Feito em Mafra, em vinte e seis de Outubro de dois mil e sete.
      Întocmit la Mafra la douăzeci și șase octombrie două mii șapte.
      V Mafre dvadsiateho šiesteho októbra dvetisícsedem.
      V Mafri, šestindvajsetega oktobra leta dva tisoč sedem.
      Tehty Mafrassa kahdentenakymmenentenäkuudentena päivänä lokakuuta vuonna kaksituhattaseitsemän.
      Som skedde i Mafra den tjugosjätte oktober år tjugohundrasju.
      Совершено в г. Мафра двадцать шестого октября 2007 г.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         За Европейскoe coобщнeстbo

         За Руската Федерация
         Por la Federación de Rusia
         Za Ruskou federaci
         For Den Russiske Føderation
         Für die Russische Föderation
         Venemaa Föderatsiooni nimel
         Για τη Ρωσική Ομοσπονδία
         For the Russian Federation
         Pour la Fédération de Russie
         Per la Federazione russa
         Krievijas Federācijas vārdā
         Rusijos Federacijos vardu
         Az Orosz Föderáció részéről
         Għall-Federazzjoni Russa
         Voor de Russische Federatie
         W imieniu Federacji Rosyjskiej
         Pela Federação da Rússia
         Pentru Federația Rusă
         Za Ruskú federáciu
         Za Rusko federacijo
         Venäjän federaation puolesta
         På ryska federationen vägnar
         За Pоссийскую Федерацико

      (1)  OV L 327, 28.11.1997., 3. lpp.
   I PIELIKUMS
   SA. Plakani velmējumi
   SA1. Ruļļi

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225303010

               7225401510

               7225502010

               7225301000

               7225309000

         SA2. Biezās plātnes

               7208400010

               7208512010

               7208512091

               7208512093

               7208512097

               7208512098

               7208519100

               7208519810

               7208519891

               7208519899

               7208529100

               7208521000

               7208529900

               7208531000

               7211130000

         SA3. Citi plakani velmējumi

               7208400090

               7208539000

               7208540000

               7208908010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209908010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211233091

               7211238091

               7211290010

               7211908010

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509013

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310000

               7219321000

               7219329000

               7219331000

               7219339000

               7219341000

               7219349000

               7219351000

               7219359000

               7225401290

               7225409000

         SA4. Leģēti izstrādājumi

               7226200010

               7226912000

               7226919100

               7226919900

               7226997010

         SA5. Leģētas quarto plātnes

               7225401230

               7225404000

               7225406000

               7225990010

         SA6. Leģētas auksti velmētas loksnes un loksnes ar pārklājumu

               7225508000

               7225910010

               7225920010

               7226920010

         SB. Profila izstrādājumi
   SB1. Profili

               7207198010

               7207208010

               7216311000

               7216319000

               7216321100

               7216321900

               7216329100

               7216329900

               7216331000

               7216339000

         SB2. Velmētas stieples

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. Citi profila izstrādājumi

               7207191210

               7207191291

               7207191299

               7207205200

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900289

               7224903100

               7224903800

               7228102000

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         II PIELIKUMS
   DAUDZUMA IEROBEŽOJUMI

               (tonnas)

               Izstrādājumi

               2007. gads

               2008. gads

               SA. Plakani velmējumi

                  SA1. Ruļļi

               1 042 090

               1 035 000

                  SA2. Biezās plātnes

               270 820

               275 000

                  SA3. Citi plakani velvējumi

               565 770

               595 000

                  SA4. Leģēti izstrādājumi

               94 860

               105 000

                  SA5. Leģētas quarto plātnes

               20 460

               25 000

                  SA6. Leģētas auksti velmētas loksnes un loksnes ar pārklājumu

               105 000

               110 000

               SB. Profila izstrādājumi

                  SB1. Profili

               55 800

               55 000

                  SB2. Velmētas stieples

               275 000

               324 000

                  SB3. Citi profila izstrādājumi

               474 200

               507 000

                  Piezīme. SA un SB ir izstrādājumu kategorijas.
               SA1 līdz SA6 un SB1 līdz SB3 ir izstrādājumu grupas.

         SASKAŅOTAIS PROTOKOLS
   Saistībā ar šo nolīgumu Puses vienojas rīkoties šādi:

               —

               veicot 4. panta 1. punktā paredzēto apmaiņu ar informāciju par eksporta licencēm un importa atļaujām, Puses sniegs šo informāciju, sagrupējot to pa dalībvalstīm, kā arī par Kopienu kopumā,

               —

               ja Puses nevar panākt apmierinošu risinājumu 5. panta 2. punktā paredzētās apspriešanās gaitā, pēc Kopienas pieprasījuma Krievija sadarbosies, neizsniedzot eksporta licences uz paredzēto galamērķi, ja tajā uz šādu licenču pamata importētie izstrādājumi palielinātu problēmas saistībā ar pēkšņām un nepamatotām izmaiņām tradicionālajā preču plūsmā, ņemot vērā to, ka Krievija var izsniegt licences attiecībā uz citiem galamērķiem Kopienā,

               —

               Puses cieši sadarbosies, lai nepieļautu pēkšņas un traucējošas izmaiņas tradicionālajā preču plūsmā attiecībā uz ruļļiem (izstrādājumu grupa SA1); Krievija dos priekšroku šo izstrādājumu piegādei tās tradicionālajiem pircējiem, lai izvairītos no Kopienas tirgus traucējumiem, kā arī abas Puses nekavējoties informēs viena otru, ja radīsies kādas problēmas, un

               —

               Krievija pienācīgi ievēros Kopienas mazo reģionālo tirgu jutīgumu gan attiecībā uz to ierastajām piegādes vajadzībām, gan izvairoties no reģionālas koncentrācijas.

         DEKLARĀCIJA Nr. 1
   Ja Krievijas uzņēmēji Kopienā izveidotu pakalpojumu centrus, kas tālāk apstrādātu no Krievijas importētos šajā nolīgumā uzskaitītos izstrādājumus, Krievija paziņo, ka tā varētu pieprasīt II pielikumā minēto daudzuma ierobežojumu palielināšanu. Šādā gadījumā Kopiena izskatīs palielinājuma pieprasījumu, un vajadzības gadījumā Puses sāks apspriešanos.
   DEKLARĀCIJA Nr. 2
   Puses paziņo, ka to mērķis ir pilnīga tērauda izstrādājumu tirgus liberalizācija. Abas Puses atzīst, ka svarīgs to savstarpējās tirdzniecības veicināšanas nosacījums ir saderīgi konkurences, valsts atbalsta un vides noteikumi, ko piemēro abu Pušu teritorijā. Šai nolūkā un pēc Krievijas pieprasījuma Kopiena sniedz tehnisko palīdzību attiecīgi atvēlētā budžeta robežās, lai palīdzētu Krievijai pieņemt un īstenot tādus tiesību aktus, kas ir saderīgi ar Kopienas pieņemtajiem un Kopienā piemērojamiem tiesību aktiem. Tehnisko palīdzību īsteno pēc sīki izstrādātiem projektiem, par kuriem abas Puses vienojas.
   DEKLARĀCIJA Nr. 3
   Puses vienojas, ka attiecībā viena uz otru tās nepiemēro daudzuma ierobežojumus, muitas nodokļus, maksas vai līdzīgus pasākumus saistībā ar tādu dzelzs atkritumu un lūžņu eksportu, kas klasificēti EK kombinētās nomenklatūras pozīcijā 7204, neskarot PSN 19. pantu.
   Neskarot iepriekšējo punktu, patlaban Krievija dzelzs atkritumu un lūžņu eksportam piemēro nodokli saskaņā ar EK kombinētās nomenklatūras pozīciju 7204. Pašreiz nodoklis tiek noteikts 15 % apmērā, bet ne mazāks kā EUR 15 par tonnu par visiem izstrādājumiem, kas klasificēti pozīcijā 7204, izņemot izstrādājumu 7204 41 00, kam nodoklis tiek noteikts 5 % apmērā.
   Puses vienojas turpināt apspriedes, lai atrastu pieņemamu risinājumu. Turklāt jāņem vērā, ka nolīguma II pielikumā noteiktie daudzuma ierobežojumi tiks palielināti par 12 %, ja Krievija pilnībā atcels nodokli, vai palielināti par mazāku procentuālo daļu, ja šis nodoklis tiks samazināts, ar noteikumu, ka Krievija neieviesīs citus pasākumus, kas varētu radīt šķēršļus brīvam eksportam.
   Kopienas interešu lokā jo īpaši ir šādi izstrādājumi: 7204 10 00, 7204 21 10, 7204 41 10, 7204 49 10, 7204 49 30, 7204 49 91 un 7204 49 99.
   A PROTOKOLS
   I   SADAĻA
   KLASIFIKĀCIJA
   1. pants
   Kopienas kompetentās iestādes apņemas informēt Krieviju par jebkādām izmaiņām kombinētajā nomenklatūrā (KN), sniedzot pilnu to izstrādājumu aprakstu, kas ietverti šajā nolīgumā, vismaz vienu mēnesi pirms to stāšanās spēkā Kopienā.
   II   SADAĻA
   IZCELSME
   2. pants
   1.   Izstrādājumiem, kuri ietverti šajā nolīgumā un kuru izcelsme ir Krievijā (izcelsme, kas noteikta atbilstīgi Kopienas regulām), un kuri tiks eksportēti uz Kopienu saskaņā ar šajā nolīgumā noteikto kārtību, pievieno Krievijas izcelsmes sertifikātu, kura paraugs ir šā protokola pielikumā.
   2.   Saskaņā ar Krievijas tiesību aktiem pilnvarotās kompetentās Krievijas organizācijas apstiprina izcelsmes sertifikātu, apliecinot, ka attiecīgo izstrādājumu izcelsme ir šajā valstī.
   3. pants
   Izcelsmes sertifikātu izsniedz tikai pēc eksportētāja rakstveida pieteikuma saņemšanas, vai, eksportētājam uzņemoties atbildību, pieteikumu var iesniegt tā pilnvarots pārstāvis. Saskaņā ar Krievijas tiesību aktiem pilnvarotās kompetentās Krievijas organizācijas nodrošina, ka izcelsmes sertifikāts tiek pienācīgi aizpildīts, un šajā nolūkā viņi pieprasa visus nepieciešamos dokumentāros pierādījumus vai veic visas pārbaudes, kuras uzskata par nepieciešamām.
   4. pants
   Atklājot nelielas neatbilstības starp izcelsmes sertifikātā uzrādīto un muitas iestādē iesniegtajos dokumentos minēto informāciju, kas vajadzīga, lai ievērotu nepieciešamās formalitātes par attiecīgā izstrādājuma importēšanu, automātiski netiek apšaubīti dati minētajā sertifikātā.
   III   SADAĻA
   DUBULTĀS KONTROLES SISTĒMA IZSTRĀDĀJUMIEM, UZ KURIEM ATTIECAS DAUDZUMA IEROBEŽOJUMI
   I   IEDAĻA
   Eksportēšana
   5. pants
   Attiecīgās Krievijas valdības iestādes izsniedz eksporta licenci visiem šajā nolīgumā ietvertajiem tērauda izstrādājumu sūtījumiem no Krievijas, ievērojot attiecīgos daudzuma ierobežojumus, kas noteikti nolīguma II pielikumā.
   6. pants
   1.   Eksporta licence atbilst paraugam, kas pievienots šim protokolam, un ir derīga eksportēšanai uz visu Kopienas muitas teritoriju.
   2.   Katrai eksporta licencei inter alia jāapliecina attiecīgā izstrādājuma daudzums, kas atņemts no konkrētā izstrādājuma atbilstīgajiem daudzuma ierobežojumiem, kuri noteikti nolīguma II pielikumā.
   7. pants
   Kompetentās Kopienas iestādes nekavējoties jāinformē par jau izsniegtas eksporta licences atsaukšanu vai izmaiņām tajā.
   8. pants
   1.   Eksportētos apjomus atskaita no daudzuma ierobežojumiem, kas noteikti tam gadam, kurā ir veikta preču nosūtīšana, pat tad, ja eksporta licence izdota pēc šādas nosūtīšanas.
   2.   Lai piemērotu 1. punktu, preču nosūtīšanu uzskata par notikušu dienā, kad tās iekrauj eksportēšanas transportlīdzeklī, un to apliecina pavadzīme vai cits pārvadājuma dokuments.
   II   IEDAĻA
   Importēšana
   9. pants
   Šajā nolīgumā ietvertos izstrādājumus var laist brīvā apgrozībā Kopienas teritorijā, uzrādot importa atļauju.
   10. pants
   1.   Importētājs uzrāda eksporta licenci ne vēlāk kā tā gada 31. martā, kas seko pēc gada, kad tika nosūtītas licencē ietvertās preces.
   2.   Kopienas kompetentās iestādes 10 darba dienu laikā pēc tam, kad importētājs uzrādījis attiecīgās eksporta licences oriģināleksemplāru, izsniedz 9. pantā minēto importa atļauju.
   3.   Importa atļaujas ir derīgas četrus mēnešus no izdošanas dienas importēšanai visā Kopienas muitas teritorijā.
   4.   Kompetentās Kopienas iestādes atsauc jau izsniegtu importa atļauju, ja tiek atsaukta attiecīgā eksporta licence.
   Tomēr, ja Kopienas kompetentās iestādes tiek informētas par eksporta licences atsaukšanu vai anulēšanu tikai pēc izstrādājumu laišanas brīvā apgrozībā Kopienā, attiecīgo daudzumu atskaita no konkrētajam izstrādājumam noteiktā daudzuma ierobežojuma.
   11. pants
   Ja Kopienas kompetentās iestādes konstatē, ka kopējais izstrādājumu apjoms, par kādu izsniegtas Krievijas kompetento iestāžu eksporta licences, pārsniedz šā nolīguma II pielikumā noteiktos ierobežojumus, Kopienas iestādes aptur turpmāku importa atļauju izsniegšanu. Šādā gadījumā Kopienas kompetentās iestādes nekavējoties informē Krievijas kompetentās iestādes, kā arī nekavējoties tiek sāktas šā nolīguma 9. panta 2. punktā paredzētās apspriedes.
   IV   SADAĻA
   EKSPORTA LICENČU UN IZCELSMES SERTIFIKĀTU VEIDLAPAS UN UZRĀDĪŠANAS KĀRTĪBA, UN VISPĀRĪGIE NOTEIKUMI EKSPORTAM UZ KOPIENU
   12. pants
   1.   Eksporta licencei un izcelsmes sertifikātam var būt pievienoti papildu eksemplāri ar attiecīgu norādi. Tie ir angļu valodā. Ja tie tiek aizpildīti ar roku, ir jāraksta ar pildspalvu un drukātiem burtiem.
   Šo dokumentu izmēriem jābūt 210 × 297 mm. Izmanto baltu attiecīga izmēra rakstāmpapīru, kas nesatur koksnes masas piemaisījumus, tā svars nedrīkst būt mazāks kā 25 g/m2. Ja dokumentam ir vairāki eksemplāri, tad tikai uz virsējā eksemplāra (oriģināla) ir iespiests gijošēts aizsargraksta fons. Tajā ir skaidra norāde “oriģināls”, un pārējos ir norāde “kopijas”. Kopienas kompetentās iestādes saskaņā ar šo nolīgumu par derīgu eksportēšanai uz Kopienu atzīst tikai oriģināleksemplāru.
   2.   Uz katra dokumenta ir standartizēts sērijas numurs, iespiests vai ne, pēc kura to var identificēt.
   Numurs ietver šādus elementus:

               —

               divus burtus, kas šādi apzīmē eksportētājvalsti: RU,

               —

               divus burtus, ar ko apzīmē paredzēto muitošanas dalībvalsti:

                           BE

                           =

                           Beļģija

                           BG

                           =

                           Bulgārija

                           CZ

                           =

                           Čehija

                           DK

                           =

                           Dānija

                           DE

                           =

                           Vācija

                           EE

                           =

                           Igaunija

                           EL

                           =

                           Grieķija

                           ES

                           =

                           Spānija

                           FR

                           =

                           Francija

                           IE

                           =

                           Īrija

                           IT

                           =

                           Itālija

                           CY

                           =

                           Kipra

                           LV

                           =

                           Latvija

                           LT

                           =

                           Lietuva

                           LU

                           =

                           Luksemburga

                           HU

                           =

                           Ungārija

                           MT

                           =

                           Malta

                           NL

                           =

                           Nīderlande

                           AT

                           =

                           Austrija

                           PL

                           =

                           Polija

                           PT

                           =

                           Portugāle

                           RO

                           =

                           Rumānija

                           SI

                           =

                           Slovēnija

                           SK

                           =

                           Slovākija

                           FI

                           =

                           Somija

                           SE

                           =

                           Zviedrija

                           GB

                           =

                           Apvienotā Karaliste,

               —

               viencipara skaitli, kas norāda attiecīgo gadu pēc gadskaitļa pēdējā cipara, piemēram, “7” attiecībā uz 2007. gadu,

               —

               divciparu skaitli no 01 līdz 99, kas norāda konkrēto izsniegšanas biroju eksportētājvalstī,

               —

               piecciparu skaitli secīgi no 00001 līdz 99999, kas piešķirts paredzētajai muitošanas dalībvalstij.

         13. pants
   Eksporta licenci un izcelsmes sertifikātu var izsniegt pēc to preču nosūtīšanas, uz kurām tās attiecas. Šādos gadījumos uz tiem ir atzīme “izsniegts retrospektīvi”.
   14. pants
   1.   Eksporta licences vai izcelsmes sertifikāta zādzības, nozaudēšanas vai iznīcināšanas gadījumā eksportētājs var vērsties kompetentajā iestādē, kas izsniegusi dokumentu, lai saņemtu tā dublikātu, pamatojoties uz viņa rīcībā esošiem eksportēšanas dokumentiem. Uz visiem sertifikātu vai licenču dublikātiem, ko izdod šādi, ir norāde “dublikāts”.
   2.   Uz dublikāta ir datums, kas atbilst eksporta licences vai izcelsmes sertifikāta oriģināleksemplāra datumam.
   V   SADAĻA
   ADMINISTRATĪVĀ SADARBĪBA
   15. pants
   Kopiena un Krievija cieši sadarbojas, lai īstenotu šo protokolu. Šā mērķa sasniegšanai abas Puses veicina kontaktus un viedokļu apmaiņu, tostarp par tehniskiem jautājumiem.
   16. pants
   Lai nodrošinātu šā protokola pareizu piemērošanu, Kopiena un Krievija piedāvā savstarpēju palīdzību izsniegto eksporta licenču un izcelsmes sertifikātu, kā arī jebkādu šim protokolam atbilstīgu deklarāciju īstuma un pareizības pārbaudē.
   17. pants
   Krievija nosūta Kopienai (Eiropas Komisijai) to Krievijas kompetento valdības iestāžu nosaukumus un adreses, kas ir pilnvarotas izsniegt un apliecināt eksporta licences, kā arī saskaņā ar Krievijas tiesību aktiem izsniegt izcelsmes sertifikātus, pievienojot šo iestāžu izmantoto zīmogu un parakstu paraugus. Krievija arī paziņo Kopienai (Eiropas Komisijai) par jebkādām izmaiņām šajos datos.
   18. pants
   1.   Turpmāku izcelsmes sertifikātu un eksporta licenču pārbaudi veic izlases veidā vai arī tad, ja kompetentajām Kopienas iestādēm radušās pamatotas šaubas par sertifikāta vai licences īstumu vai konkrēto izstrādājumu patiesās izcelsmes informācijas patiesumu.
   2.   Šajos gadījumos Kopienas kompetentās iestādes atdod atpakaļ izcelsmes sertifikātu vai eksporta licenci vai to kopiju attiecīgajai Krievijas iestādei, vajadzības gadījumā sniedzot pamatojumu par izmeklēšanas formu vai būtību. Ja iesniegts rēķins, šo rēķinu vai tā kopiju pievieno sertifikātam vai licencei vai to kopijām. Iestādes arī pārsūta jebkādu iegūto informāciju, kas norāda, ka konkrētajā sertifikātā vai licencē norādītā informācija nav precīza.
   3.   Šā panta 1. punkts attiecas arī uz izcelsmes sertifikātu turpmāku pārbaudi, kas paredzēta šā protokola 2. pantā.
   4.   Saskaņā ar 1. un 2. punktu veikto turpmāko pārbaužu rezultātus vēlākais trīs mēnešu laikā paziņo Kopienas kompetentajām iestādēm. Sniegtā informācija ietver to, vai apstrīdētais sertifikāts vai licence attiecas uz faktiski eksportētām precēm un vai minētās preces var eksportēt saskaņā ar šajā nolīgumā paredzētajiem noteikumiem. Pēc Kopienas pieprasījuma informācijai pievieno arī visas to dokumentu kopijas, kas nepieciešamas faktu pilnīgai konstatācijai, jo īpaši attiecībā uz preču patieso izcelsmi.
   5.   Lai varētu veikt turpmāku izcelsmes sertifikātu pārbaudi, sertifikātu kopijas, kā arī jebkādus eksportēšanas dokumentus, kas uz tiem attiecas, Krievijas kompetentās organizācijas glabā vismaz vienu gadu pēc nolīguma termiņa beigām.
   6.   Šajā pantā noteiktās izlases veida pārbaudes procedūras izmantošana nav šķērslis konkrēto izstrādājumu laišanai brīvā apgrozībā.
   19. pants
   1.   Ja 18. pantā minētā pārbaudes procedūra vai Kopienas vai Krievijas kompetento iestāžu rīcībā esošā informācija norāda vai šķiet norādām, ka šis nolīgums ir apiets vai pārkāpts, abas Puses cieši un atbilstīgi steidzami sadarbojas, lai novērstu jebkādu šādu apiešanu vai pārkāpumu.
   2.   Šajā nolūkā attiecīgās Krievijas iestādes pēc savas iniciatīvas vai pēc Kopienas pieprasījuma veic atbilstīgu izmeklēšanu vai arī organizē šādu izmeklēšanu attiecībā uz darījumiem, kas ir vai Kopienai šķiet tādas, kas apiet vai pārkāpj šo protokolu. Krievija paziņo Kopienai šādu izmeklēšanu rezultātus, ietverot atbilstīgu informāciju, kas ļauj noskaidrot apiešanas vai pārkāpuma iemeslus, tostarp patieso preču izcelsmi.
   3.   Pēc Kopienas un Krievijas vienošanās Kopienas ieceltas amatpersonas var piedalīties 2. punktā minētajā izmeklēšanā.
   4.   Īstenojot 1. punktā minēto sadarbību, Kopienas un Krievijas kompetentās iestādes apmainās ar informāciju, ko katra Puse uzskata par noderīgu, lai novērstu šā nolīguma apiešanu vai pārkāpšanu. Minētajā informācijas apmaiņā var iekļaut datus par tāda tipa izstrādājumu tirdzniecību, kas minēti šajā nolīgumā, starp Krieviju un trešām valstīm, īpaši gadījumos, ja Kopienai ir pamats uzskatīt, ka konkrētie izstrādājumi tiek tranzītā vesti caur Krievijas teritoriju pirms to importēšanas Kopienā. Pēc Kopienas pieprasījuma šai informācijai var pievienot visas pieejamās attiecīgo dokumentu kopijas.
   5.   Ja ir pietiekami pierādījumi par to, ka šis protokols ir apiets vai pārkāpts, Krievijas un Kopienas kompetentās iestādes var vienoties par nepieciešamo pasākumu veikšanu, lai novērstu atkārtotu apiešanu vai pārkāpšanu.


title: Padomes Lēmums (KĀDP) 2015/2215 (2015. gada 30. novembris) par atbalstu ANO DP Rezolūcijai 2235 (2015), ar kuru izveido OPCW un ANO kopīgu izmeklēšanas mehānismu, lai identificētu ķīmisko uzbrukumu izdarītājus Sīrijas Arābu Republikā

text:
               1.12.2015

               LV

               Eiropas Savienības Oficiālais Vēstnesis

               L 314/51

         PADOMES LĒMUMS (KĀDP) 2015/2215
   (2015. gada 30. novembris)
   par atbalstu ANO DP Rezolūcijai 2235 (2015), ar kuru izveido OPCW un ANO kopīgu izmeklēšanas mehānismu, lai identificētu ķīmisko uzbrukumu izdarītājus Sīrijas Arābu Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 26. panta 2. punktu un 31. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               ANO Drošības padome 2015. gada 7. augustā vienprātīgi pieņēma Rezolūciju (ANO DPR) 2235 (2015), nosodot jebkuru toksisku ķīmisku vielu, piemēram, hlora, izmantošanu par ķīmisku ieroci Sīrijas Arābu Republikā un paužot apņēmību identificēt tos, kas ir atbildīgi par šādiem aktiem. Šajā nolūkā ANO Drošības padome uz viena gada termiņu, kuru iespējams pagarināt, ja tā to uzskata par nepieciešamu, izveidoja kopīgu izmeklēšanas mehānismu (KIM), lai pēc iespējas pilnīgāk identificētu personas, vienības, grupas vai valdības, kas bija izdarītāji, organizētāji, sponsori vai bija kā citādi iesaistītas ķīmisko vielu, tostarp hlora vai jebkuras citas toksiskas ķīmiskas vielas, izmantošanā par ieročiem Sīrijas Arābu Republikā, gadījumos, kad Ķīmisko ieroču aizlieguma organizācijas (OPCW) faktu vākšanas misija (FVM) konstatē vai ir konstatējusi, ka konkrētā incidentā Sīrijas Arābu Republikā kā ieroči tika pielietotas vai, iespējams, tika pielietotas ķīmiskas vielas, tostarp hlors vai jebkura cita toksiska ķīmiska viela.

               (2)

               ANO Drošības padome 2015. gada 10. septembrī apstiprināja ieteikumus, tostarp pilnvaru elementus attiecībā uz OPCW un ANO KIM, kas izveidots ar ANO DPR 2235 (2015), kurus ANO ģenerālsekretārs iesniedza ANO Drošības padomes priekšsēdētājam vēstulēs, kas datētas ar 2015. gada 27. augustu un 2015. gada 9. septembri.

               (3)

               ES Stratēģijā masu iznīcināšanas ieroču izplatīšanas novēršanai (“Stratēģija”) ir uzsvērta Konvencijas par ķīmisko ieroču izstrādes, izgatavošanas, uzkrāšanas un pielietošanas aizliegumu un ķīmisko ieroču iznīcināšanu (ĶIK) un OPCW būtiskā nozīme no ķīmiskiem ieročiem brīvas pasaules izveidē.

               (4)

               Savienība aktīvi īsteno Stratēģiju un veic pasākumus, kas uzskaitīti tās III nodaļā, jo īpaši nodrošinot finanšu līdzekļus tādu konkrētu projektu atbalstam, kurus īsteno daudzpusējas iestādes, piemēram, OPCW. Tādēļ Padome 2013. gada 9. decembrī pieņēma Lēmumu 2013/726/KĀDP (1) par atbalstu OPCW pasākumiem saistībā ar ANO DPR 2118 (2013), OPCW Izpildpadomes 2013. gada 27. septembra Lēmumu par Sīrijas ķīmisko ieroču iznīcināšanu un turpmākām un saistītām rezolūcijām un lēmumiem. Savukārt 2015. gada 17. februārī Padome pieņēma Lēmumu (KĀDP) 2015/259 (2) par atbalstu OPCW darbībām saistībā ar Stratēģijas īstenošanu.

               (5)

                  OPCW ģenerāldirektors 2015. gada 23. septembrī vēstulē vērsās pie Savienības Augstās pārstāves ārlietās un drošības politikas jautājumos (“Augstā pārstāve”), lūdzot Savienības finansiālu ieguldījumu trasta fondā, kas paredzēts OPCW misijām Sīrijas Arābu Republikā, tostarp pasākumiem saistībā ar OPCW FVM, atbalstot KIM, kad tas analizē apgalvojumus par ķīmisko vielu, tostarp hlora vai jebkuras citas toksiskas ķīmiskas vielas, izmantošanu par ieročiem.

               (6)

                  OPCW un ANO KIM vadītājs 2015. gada 24. septembrī vēstulē vērsās pie Augstās pārstāves, lūdzot ar trasta fonda starpniecību sniegt finansiālu atbalstu KIM.

               (7)

               Pēc Sīrijas Arābu Republikas pievienošanās ĶIK, kas stājās spēkā 2013. gada 14. oktobrī, OPCW pienākums ir pārbaudīt, vai Sīrijas Arābu Republika ievēro ĶIK un visu attiecīgo OPCW Izpildpadomes lēmumu noteikumus, un, saskaņojot ar ANO ģenerālsekretāru, vajadzības gadījumā ziņot ANO Drošības padomei par ANO DPR 2118 (2013) neievērošanu.

               (8)

               Šā lēmuma tehniskā īstenošana būtu jāuztic OPCW un ANO Atbruņošanās lietu birojam (UNODA), kas ir KIM trasta fonda īstenotājbirojs. Savienības atbalstītos projektus var finansēt tikai ar brīvprātīgām iemaksām attiecīgajos OPCW un KIM trasta fondos. Šādām iemaksām, kas jāveic Savienībai, būs svarīga nozīme, lai OPCW un KIM varētu pildīt uzdevumus, kas norādīti ANO DPR 2235 (2015).

               (9)

               Savienības finansiālā ieguldījuma pienācīgu īstenošanu būtu jāuztic pārraudzīt Komisijai,

         IR PIEŅĒMUSI ŠO LĒMUMU.
   1. pants
   1.   Lai īstenotu dažus Stratēģijas elementus, Savienība atbalsta OPCW un KIM, palīdzot segt izmaksas, kas saistītas ar to pasākumiem saskaņā ar ANO DPR 2235 (2015), kuru vispārējais mērķis ir pēc iespējas pilnīgāk identificēt personas, vienības, grupas vai valdības, kas bija izdarītāji, organizētāji, sponsori vai bija kā citādi iesaistītas ķīmisko vielu, tostarp hlora vai jebkuras citas toksiskas ķīmiskas vielas, izmantošanā par ieročiem Sīrijas Arābu Republikā, ja OPCW FVM konstatē vai ir konstatējusi, ka konkrētā incidentā Sīrijas Arābu Republikā kā ieroči tika pielietotas vai, iespējams, tika pielietotas ķīmiskas vielas, tostarp hlors vai jebkura cita toksiska ķīmiska viela.
   2.   Lai sasniegtu 1. punktā minēto mērķi, Savienība atbalsta šādus projektus:

               a)

                  OPCW īpašās misijas Sīrijas Arābu Republikā, tostarp pasākumus saistībā ar OPCW FVM, atbalstot KIM, kad tas analizē apgalvojumus par ķīmisko vielu, tostarp hlora vai jebkuras citas toksiskas ķīmiskas vielas, izmantošanu par ieročiem;

               b)

                  OPCW un ANO KIM, tostarp tā izveidi un spēju pilnībā uzsākt darbību saskaņā ar ANO DPR 2235(2015).

         Šo projektu sīks apraksts ir izklāstīts pielikumā.
   2. pants
   1.   Par šā lēmuma īstenošanu atbild Augstais pārstāvis.
   2.   1. panta 2. punktā minēto projektu tehnisko īstenošanu uztic OPCW un UNODA, kas ir KIM trasta fonda īstenotājbirojs. Tie veic šo uzdevumu Augstā pārstāvja uzraudzībā. Šim nolūkam Augstais pārstāvis slēdz vajadzīgās vienošanās ar OPCW un UNODA.
   3. pants
   1.   Finanšu atsauces summa 1. panta 2. punktā minēto projektu īstenošanai ir EUR 4 586 096,00.
   2.   Izdevumus, ko finansē no 1. punktā minētās summas, pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Komisija uzrauga 1. punktā minēto izdevumu pareizu pārvaldību. Šim nolūkam tā slēdz finansēšanas nolīgumus attiecīgi ar OPCW un ar UNODA, kas ir KIM trasta fonda īstenošanas birojs. Finansēšanas nolīgumos paredz, ka OPCW un ANO nodrošina Savienības ieguldījuma apjomam atbilstīgu redzamību.
   4.   Komisija 3. punktā minētos finansēšanas nolīgumus cenšas noslēgt cik drīz vien iespējams pēc šā lēmuma stāšanās spēkā. Tā informē Padomi par jebkādām grūtībām šajā procesā, kā arī par minēto finansēšanas nolīgumu noslēgšanas dienu.
   4. pants
   1.   Pamatojoties uz OPCW un OPCW un ANO KIM sagatavotiem regulāriem ziņojumiem, Augstais pārstāvis ziņo Padomei par šā lēmuma īstenošanu. Minētie ziņojumi ir pamatā Padomes veiktam izvērtējumam.
   2.   Komisija ziņo Padomei par 1. panta 2. punktā minēto projektu īstenošanas finansiālajiem aspektiem.
   5. pants
   1.   Šis lēmums stājas spēkā tā pieņemšanas dienā.
   2.   Tas zaudē spēku 18 mēnešus pēc tam, kad noslēgti 3. panta 3. punktā minētie finansēšanas nolīgumi starp Komisiju un OPCW un UNODA, vai tas zaudē spēku 2016. gada 31. maijā, ja līdz minētajai dienai neviens šāds finansēšanas nolīgums nav noslēgts.

      Briselē, 2015. gada 30. novembrī

            Padomes vārdā –

            priekšsēdētājs

         É. SCHNEIDER

      (1)  Padomes Lēmums 2013/726/KĀDP (2013. gada 9. decembris) par atbalstu ANO DP Rezolūcijai 2118 (2013) un OPCW Izpildpadomes Lēmumam EC-M-33/Dec 1, īstenojot ES Stratēģiju masu iznīcināšanas ieroču izplatīšanas novēršanai (OV L 329, 10.12.2013., 41. lpp.).

      (2)  Padomes Lēmums (KĀDP) 2015/259 (2015. gada 17. februāris) par atbalstu Ķīmisko ieroču aizliegšanas organizācijas (OPCW) darbībām, īstenojot ES Stratēģiju masu iznīcināšanas ieroču izplatīšanas novēršanai (OV L 43, 18.2.2015., 14. lpp.).

      PIELIKUMS

         Eiropas Savienības atbalsts ANO DP Rezolūcijai 2235 (2015), īstenojot ES Stratēģiju masu iznīcināšanas ieroču izplatīšanas novēršanai

      1.   Vispārīgās pamatnostādnes un mērķi

      2014. gada aprīlī, kad operācija, lai aizvāktu un iznīcinātu Sīrijas ķīmiskos ieročus, sasniedza kulmināciju, tika izteikti vairāki nopietni apgalvojumi par to, ka hlors kā ierocis tiek izmantots pret civilpersonām. Ķīmisko ieroču aizlieguma organizācijas (OPCW) ģenerāldirektors izveidoja OPCW faktu vākšanas misiju (FVM), lai pārbaudītu šos apgalvojumus. Viņa lēmumu atbalstīja OPCW Izpildpadome, un Apvienoto Nāciju Organizācijas (ANO) ģenerālsekretārs apņēmās sniegt palīdzību.
      Grupa, kas sastāvēja no OPCW un ANO personāla, 2014. gada maijā mēģināja veikt izmeklēšanu uz vietas vienā no ciematiem, par kuru tika ziņots, ka pret to vērstā uzbrukumā tika izmantots hlors. Šķērsojot buferzonu starp Sīrijas valdības kontrolētajām teritorijām un tām, ko kontrolē opozīcija, grupa piedzīvoja bruņotu uzbrukumu un bija spiesta pārtraukt misiju. Tomēr faktu vākšanas misija turpināja darbu un drošā vietā ārpus Sīrijas aptaujāja aculieciniekus, praktizējošos ārstus, pirmās palīdzības sniedzējus un cietušos. Pamatojoties uz šo darbu, faktu vākšanas misija ar augstu ticamības pakāpi secināja, ka hlors, vai nu tīrā veidā, vai maisījumā, tiešām tika izmantots kā ierocis trīs ciematos Sīrijas ziemeļu daļā.

         OPCW Izpildpadome savā 2015. gada 4. februārī pieņemtajā Lēmumā EC-M-48/DEC.1 pauda nopietnas bažas par faktu vākšanas misijā konstatēto un atkārtoti apstiprināja savu visdziļāko nosodījumu ķīmisko ieroču izmantošanai neatkarīgi no tā, kas un kādos apstākļos to dara. Turklāt OPCW Izpildpadome pauda atbalstu faktu vākšanas misijas turpmākam darbam, jo īpaši, izvērtējot visu pieejamo informāciju, kas attiecas uz apgalvojumiem par ķīmisko ieroču izmantošanu Sīrijā, tostarp informāciju, ko sniedza Sīrijas Arābu Republika, kā arī citi. Pēc tam 2015. gada 6. martā tika pieņemta ANO Drošības padomes Rezolūcija (ANO DPR) 2209 (2015), kurā ANO Drošības padome apstiprināja OPCW Izpildpadomes lēmumu un aicināja saukt pie atbildības šādos uzbrukumos vainīgos.
      Pēc minētās rezolūcijas ANO Drošības padome 2015. gada 7. augustā vienprātīgi pieņēma ANO DPR 2235 (2015), nosodot jebkādu toksisku ķīmisku vielu, piemēram, hlora, kā ķīmiska ieroča izmantošanu Sīrijas Arābu Republikā un paužot apņēmību identificēt tos, kas ir atbildīgi par šādiem aktiem. Šajā sakarā ANO Drošības padome atgādināja Protokolu par aizliegumu kara laikā izmantot smacējošas, indīgas un citas gāzes un bakterioloģiskās karadarbības metodes, Konvenciju par ķīmisko ieroču izstrādes, izgatavošanas, uzkrāšanas un pielietošanas aizliegumu un ķīmisko ieroču iznīcināšanu (ĶIK) un ANO DPR 1540 (2004), 2118 (2013) un 2209 (2015). ANO Drošības padome uz viena gada laikposmu, ko iespējams vēlāk pagarināt, ja tā to uzskata par nepieciešamu, izveidoja OPCW un ANO kopīgu izmeklēšanas mehānismu (KIM), lai pēc iespējas pilnīgāk identificētu personas, vienības, grupas vai valdības, kas bija izdarītāji, organizētāji, sponsori vai bija kā citādi iesaistītas ķīmisko vielu, tostarp hlora vai jebkuras citas toksiskas vielas, izmantošanā par ieročiem Sīrijas Arābu Republikā, ja OPCW FVM konstatē vai ir konstatējusi, ka konkrētā incidentā Sīrijas Arābu Republikā kā ieroči tika izmantotas vai, iespējams, tika izmantotas ķīmiskas vielas, tostarp hlors vai jebkura cita toksiska viela. Minētais mehānisms pašlaik tiek veidots.
      Šajā nolūkā Savienībai būtu jāatbalsta OPCW un KIM savu attiecīgo uzdevumu veikšanā saskaņā ar ANO DPR 2235 (2015) un OPCW Izpildpadomes Lēmumu EC-M-48/DEC.1, kā arī ĶIK.
      2.   Projektu apraksts

      A.   Projekts Nr. 1 – OPCW FVM
      1.   Projekta mērķis
      Atbalstīt OPCW FVM pilnvaru īstenošanu gan saskaņā ar ANO DPR 2235 (2015), gan OPCW Izpildpadomes Lēmumu EC-M-48/DEC.1, kā arī saskaņā ar ĶIK, sedzot ar FVM saistītās darbības izmaksas. Minētās izmaksas ietver ārējo konsultantu nolīgšanu, kam ir konkrētas iemaņas (piemēram, tulkus un ārstus), kā arī OPCW iekārtas, kas vajadzīgas FVM.
      2.   Gaidāmie rezultāti
      Faktu vākšanas misijas pašreizējais darbs sniegs skaidrību par vairākiem apgalvojumiem attiecībā uz toksisku ķīmisko vielu izmantošanu Sīrijas Arābu Republikā, un šis darbs notiek ciešā sadarbībā ar KIM, tādējādi palīdzot īstenot KIM pilnvaras saskaņā ar ANO DRR 2235 (2015) 5. punktu.
      3.   Projekta apraksts
      Faktu vākšanas misija turpina izvērtēt, vai iespējamajos incidentos Sīrijas Arābu Republikā par ieročiem tika izmantotas vai, iespējams, tika izmantotas ķīmiskas vielas. Faktu vākšanas misijas darbības aptver apgalvojumus gan par notikušajiem incidentiem, gan par incidentiem, kas varētu notikt nākotnē. Šo darbību sarežģītība var būtiski atšķirties; tādēļ precīzi operāciju skaitu nevar noteikt.
      Balstoties uz 2015. gadā izvērsto operāciju pieredzi, OPCW prognozē, ka 2016. gadā FVM operācijās varētu tikt iesaistīti 6 līdz 12 inspektori 6 misijās, no kurām katra ilgtu aptuveni trīs nedēļas. Domājams, ka katrā misijā nolīgs ārējos konsultantus, kam ir konkrētas iemaņas, piemēram, tulkus un ārstus.
      Faktu vākšanas misijās tiek plānotas šādas darbības:

                  a)

                  Intervijas – paziņotie incidenti pēc būtības ir tādi, ka var būt nepieciešams aptaujāt daudzus un dažādus lieciniekus. Šie liecinieki ir:

                              —

                              medicīnas darbinieki,

                              —

                              pirmās palīdzības sniedzēji,

                              —

                              praktizējošie ārsti,

                              —

                              cietušie,

                              —

                              citi liecinieki.

                        Tādēļ intervētāju komandām vajadzīgas daudzpusīgas zināšanas, tostarp par ieročiem, ķīmiskām vielām, medicīniskām pazīmēm un simptomiem, kā arī tulkošana.

                  b)

                  Medicīniskā izmeklēšana un biomedicīnisko paraugu ņemšana.

                  c)

                  Paraugu identificēšana, savākšana un analīze.

                  d)

                  Pierādījumu apstrāde, ieskaitot atklātos avotus, kā arī ar liecinieku un trešo personu sniegtās ziņas. Papildus intervētāju komandām šajā jomā ir īpaši vajadzīgas arī daudzpusīgas speciālās zināšanas.

                  e)

                  Ziņojumu rakstīšana.

                  f)

                  Mācības, tostarp kvalifikācijas celšanas mācības, lai zinātu aktuālāko par mūsdienīgiem paņēmieniem:

                              —

                              pieejas drošības jautājumiem notikumu vietā,

                              —

                              intervēšanas metodes,

                              —

                              pierādījumu apstrāde un to glabāšana, tostarp pārraudzības ķēde,

                              —

                              informētība par sprādzienbīstamām kara paliekām,

                              —

                              mācību kurss par toksiskām vielām,

                              —

                              informētība par tiesu medicīnu,

                              —

                              rūpnieciskās ķīmijas pamati un ķīmiskā analīze.

                  g)

                  Notikuma vietas novērtēšana un notikumu ainas izmeklēšana.

                  h)

                  Misijas atbalsta personāls un speciālās zināšanas, jo īpaši kompleksās misijās.

            B.   Projekts Nr. 2 – OPCW un ANO KIM
      1.   Projekta mērķis
      Sniegt atbalstu KIM ātrai izveidei un palīdzēt tam kļūt pilnībā darboties spējīgam saskaņā ar ANO DPR 2235 (2015).
      2.   Paredzamie rezultāti
      Pēc iespējas pilnīgāk tiek identificētas personas, vienības, grupas vai valdības, kas bija izdarītāji, organizētāji, sponsori vai bija kā citādi iesaistītas ķīmisko vielu, tostarp hlora vai jebkuras citas toksiskas ķīmiskas vielas, izmantošanā par ieročiem Sīrijas Arābu Republikā.
      3.   Projekta apraksts
      ANO Drošības padome apstiprināja ANO ģenerālsekretāra ieteikumus attiecībā uz KIM izveidi un darbību un uzdeva ANO ģenerālsekretāram sadarbībā ar OPCW ģenerāldirektoru nekavējoties spert soļus, veikt pasākumus un slēgt vienošanās, kas vajadzīgas KIM ātrai izveidei un pilnīgai darbības spēju nodrošināšanai, tostarp – pieņemt darbā objektīvus un pieredzējušus darbiniekus ar atbilstīgām prasmēm un speciālajām zināšanām, lai pilnībā īstenotu pienākumus saskaņā ar ANO DPR 2235 (2015).
      Kopīgo izmeklēšanas mehānismu vada neatkarīga triju speciālistu grupa (vadības grupa), kuru atbalsta profesionāls pamatpersonāls, kas grupēts trīs komponentos. Šajā sakarā kopīgo izmeklēšanas mehānismu vada ģenerālsekretāra palīgs, kam ir vispārēja atbildība, un divi vietnieki, kuri ir atbildīgi attiecīgi par politisko un izmeklēšanas komponentu.
      KIM vadību balsta trīs komponenti. Politikas birojs, kuru paredzēts izvietot Ņujorkā, sniedz politisku analīzi, juridiskas konsultācijas, organizē attiecības ar plašsaziņas līdzekļiem un sniedz administratīvu atbalstu. Izmeklēšanas birojs, kuru paredzēts izvietot Hāgā, nodrošina ķīmisku un medicīnisku analīzi, tiesu medicīnas ekspertīzi, militārās munīcijas analīzi, izmeklēšanu un informācijas analīzi. Operāciju atbalsta birojs, kuru paredzēts izvietot Ņujorkā, sniedz atbalstu politikas un izmeklēšanas komponentiem.
      KIM pamatpersonālu, izņemot administratīvo funkciju veicējus, finansē no pastāvīgā budžeta. Drošības padome ir nolēmusi, ka materiālās un tehniskās vajadzības finansē no brīvprātīgiem ieguldījumiem. Šajā nolūkā ANO ģenerālsekretārs izveidoja trasta fondu, kuru pārvalda saskaņā ar ANO administratīvajiem un finanšu noteikumiem.
      Atbilstīgi ES Masu iznīcināšanas ieroču izplatīšanas novēršanas stratēģijai, kur izvirzīts mērķis veicināt ANO Drošības padomes lomu un stiprināt tās speciālās zināšanas izplatīšanas novēršanas problēmu risināšanā, Savienība sniedz atbalstu ANO DPR 2235 (2015) īstenošanai, jo īpaši tajās jomās, kur ir liels potenciāls panākt uzskatāmu un drīzu ietekmi, izveidojot KIM un panākot, ka tas ir gatavs pilnībā uzsākt darbību.
      Tas ietver atbalstu šādām darbībām:

                  a)

                  pabeigt biroju iekārtošanu gan Ņujorkā, gan Hāgā, kas attiecīgi paredzēti Vadības grupai un tās Politikas un Izmeklēšanas birojiem, kā arī Operāciju atbalsta biroja iekārtošanu un iegādāties biroja mēbeles un aizslēdzamus skapjus, lai nodrošinātu KIM saņemtās un/vai sagatavotās informācijas un materiālu drošu uzglabāšanu;

                  b)

                  izstrādāt un ieviest uzskaites pārvaldības sistēmu, kas būtu pakļauta stingram informācijas drošības režīmam, kas jāpiemēro visai KIM darba gaitā saņemtajai un/vai sagatavotajai informācijai; šajā režīmā ņem vērā konfidencialitātes un drošības prasības, kuras uzskatīs par nepieciešamām KIM saņemtās un/vai sagatavotās informācijas uzglabāšanai un izmantošanai;

                  c)

                  sagatavot KIM izmeklētāju iespējamo nosūtīšanu uz Sīrijas Arābu Republiku, ja KIM to uzskata par izmeklēšanai nepieciešamu un secina, ka ir pamatots iemesls uzskatīt, ka piekļuve Sīrijai, tostarp apgabaliem Sīrijas teritorijā, bet ārpus Sīrijas Arābu Republikas kontroles, ir pamatota;

                  d)

                  iegādāties ar komunikāciju un drošību saistītu aprīkojumu un biroja piederumus KIM pilnvaru īstenošanas atbalstam. Tas ietver informācijas tehnoloģiju aprīkojumu (speciālu serveri, datorus, klēpjdatorus ar dokstacijām, papildu datoru komplektu iekšējam tīklam, kas netiks pieslēgts internetam, profesionālus papīra smalcinātājus utt.), kas nepieciešams, lai īstenotu b) apakšpunktā minēto informācijas drošības režīmu.

            Papildu ekspertīzes un darbības, rodoties jaunām vajadzībām, finansē no brīvprātīgiem ieguldījumiem. Uz neilgu laiku pieņem darbā īpašus ekspertus konsultantus, tostarp b) apakšpunktā minētās uzskaites pārvaldības sistēmas un informācijas drošības režīma straujai izstrādei, kā arī standarta darbības procedūru izstrādei.
      3.   Darbības laiks

      Šo projektu paredzētais īstenošanas laiks ir 12 mēneši.
      4.   Īstenošanas aģentūras

      Projekta Nr. 1 tehnisko īstenošanu uzticēs OPCW. Minēto projektu īstenos OPCW personāls, eksperti un līgumdarbinieki.
      Projekta Nr. 2 tehnisko īstenošanu OPCW un ANO KIM vārdā uzticēs Apvienoto Nāciju Organizācijas Atbruņošanās lietu birojam. Minēto projektu īstenos KIM personāls, eksperti un līgumdarbinieki.
      ANO un OPCW savas darbības sagatavos sadarbībā ar attiecīgiem partneriem, tostarp starptautiskām organizācijām un aģentūrām, lai nodrošinātu efektīvas sinerģijas un lai novērstu darbību dublēšanos.
      5.   Savienības pamanāmība

      Īstenošanas aģentūras veic visus atbilstīgos pasākumus, lai darītu plaši zināmu to, ka darbību ir finansējusi Savienība. Šādus pasākumus īsteno saskaņā ar Eiropas Komisijas publicēto ES ārējo darbību komunikācijas un redzamības rokasgrāmatu.
      6.   Ziņošana

      Īstenošanas aģentūras sagatavo:

                  a)

                  regulārus ziņojumus par attiecīgo projektu īstenošanu;

                  b)

                  gala ziņojumu – ne vēlāk kā 3 mēnešus pēc attiecīgo darbību pabeigšanas.

            7.   Projektu aplēstās kopējās izmaksas

      Projektu aplēstās kopējās izmaksas ir EUR 4 586 096,00.